English in a Minute, ບົດ​ທີ 32: My two cents ແປ​ວ່າ​ ເປັນ​ພຽງຄວາມ​ຄິດ​ເຫັນ ​ທີ່ອາດ​ຈະບໍ່​ສຳ​ຄັນ​ຫລາຍ​ ສຳ​ລັບ​ຄົນ​ອື່ນ
My two cents ແປ​ວ່າ​ ເປັນ​ພຽງຄວາມ​ຄິດ​ເຫັນຂອງ​ຂ້ອຍ​ເທົ່າ​ນັ້ນ ຊຶ່ງ​ອາດ​ຈະບໍ່​ສຳ​ຄັນ​ຫລາຍ​ ສຳ​ລັບ​ຄົນ​ອື່ນ
ທ່ານຜູ້ຟັງທັງຫລາຍມາພົບກັນອີກຕາມເຄີຍໃນແລງວັນສຸກ ໃນລາຍການບົດຮຽນພາສາອັງກິດໃນນຶ່ງນາທີຂອງພວກເຮົາ ຖ້າທ່ານເຄີຍໄດ້ຍິນພາສາອັງກິດແບບອາເມຣິກັນມາກ່ອນ, ທ່ານອາດຈະເຄີຍ ໄດ້ຍິນສຳນວນນີ້: that's just my two cents ມັນເຮັດໃຫ້ທ່ານມີຄວາມສົງໄສແນວໃດແດ່ບໍວ່າ ເງິນຫລຽນເຊັນ ຫລື pennies ມີສ່ວນກ່ຽວຂ້ອງກັບການໃຫ້ຄໍາແນະນໍາແກ່ໃຜຜູ້ນຶ່ງ? ພວກເຮົາມາຟັງບົດສົນທະນານີ້ ແລະລອງຄິດນຳກັນລອງເບິ່ງເນາະວ່າ ສຳນວນນີ້ມັນໝາຍຄວາມແນວໃດກັນແທ້ I love Nickelback ຂ້ອຍມັກວົງດົນຕີ Nickelback ຫລາຍ ຂ້ອຍຄິດວ່າ ດົນຕີຂອງເຂົາເຈົ້າຫນ້າເບື່ອຫລາຍ ແລະບໍ່ມີໃຜມັກເລີຍ ແຕ່ນີ້ເປັນພຽງຄວາມຮູ້ສຶກຂອງຂ້ອຍຊື່ໆ ຄຳວ່າ my two cents ຫລືເງິນສອງເຊັນຂອງຂ້ອຍ ແມ່ນເປັນອີກວິທີນຶ່ງ ໃນການທີ່ຈະເວົ້າວ່າ ຄວາມຄິດເຫັນຂອງຂ້ອຍ ຫຼືແນວຄິດຂອງຂ້ອຍກ່ຽວກັບເລື່ອງດັ່ງກ່າວນີ້ ສອງເຊັນບໍ່ແມ່ນເງິນຈຳນວນຫລວງຫຼາຍເລີຍ ສະນັ້ນການເວົ້າວ່າບາງສິ່ງບາງຢ່າງມີຄ່າເທົ່າກັບເງິນສອງເຊັນຂອງຂ້ອຍນຶ່ງ ຈຶ່ງໝາຍຄວາມວ່າ ຄວາມຄິດເຫັນຂອງເຈົ້ານັ້ນ ອາດຈະບໍ່ມີຄຸນຄ່າຫຍັງຫລາຍສຳລັບຄົນອື່ນ ໃນຊີວິດຕົວຈິງແລ້ວ ບໍ່ແມ່ນວ່າທຸກຄົນຈະເຫັນດີນໍາເຈົ້າສະເໝີໄປ ສະນັ້ນ ການເວົ້າແນວນັ້ນ ມັນເປັນພຽງການບອກໃຫ້ຄົນອື່ນຮູ້ວ່າ ເຈົ້າເວົ້າໄປຊື່ໆ ມັນບໍ່ມີຄວາມໝາຍຫຍັງຫລາຍ ເພາະມັນບໍ່ສຳຄັນປານໃດ